|  |  |
| --- | --- |
| **Deltagere:** | **Erling Johansen (EJ) –- Lene Larsen (LL) - Frank Petersen (FP) Dorthe Lauridsen (DL) - Allan Carlsen (AC) - Anders B. Nielsen (ABN) Jeppe Nørgaard (JN) – Tina Beiter (TB) (under pkt. 286+287)****Henrik S. Madsen (HSM)**  |
| **Afbud:** |  |
| **Referent:** | **Henrik S. Madsen** |

|  |  |
| --- | --- |
| **Beslutningsprotokol:** | **Ansvar** |
| **286 Velkomst og godkendelse af dagsorden.*** EJ bød velkommen og da der ikke var ønsker om yderligere punkter til dagsordenen, gik EJ videre til næste punkt på dagsordenen.

**287 Internationalt arbejde v/TB.*** Tidligere DVF Dommerudvalgsformand Tina Beiter (TB) havde bedt om foretræde for bestyrelsen for at forklare sit arbejde og sine ansvarsområder som bestyrelsesmedlem i EWF. Dette da hun efter det netop afviklede Rep.møde var lidt i tvivl om EJ vidste, hvad hendes opgaver i EWF var.TB fortalte, at EWF’s bstyrelse består af 14 medlemmer og at hun selv havde fået posten som ”Chairman of Technical Commitee”. Hun står dermed med ansvar for korrekt afvikling af EWF’s stævner (EM’s) herunder dommerudtagelse, jurypåsættelse, præmieoverrækkelse mm. Faktisk var hun under alle EM’s ”på” døgnet rundt, og var den der blev kontaktet såfremt et problem opstod. TB har også ansvaret for videreuddannelse af dommere under EWF og arrangerer løbende seminarer såsom det afholdte ifm. DM Senior i Slagelse tidligere på året.TB påpegede, at hendes opgaver i EWF godt kunne sidestilles med de opgaver hun varetog som Dommerudvalgsformand i DVF, bare i større skala.TB’s opgave ved bestyrelsesmøder i EWF er at præsentere, hvad der foregår indenfor hendes resort
* TB forlod herefter mødet, hvorefter HSM fortalte, at EWF netop på sin hjemmeside havde fjernet dato for afholdelse af EM Junior/U23 2018. Da DVF og IK 99 allerede en gang har rykket afviklingen af NM Ung/Jun 2018 grundet flytning af EM Junior/U23 2018, blev HSM pålagt at kontakte EWF for afklaring af de endelige datoer for EM Junior/U23 2018.
* HSM kunne meddele, at det nye Dopingregulativ fra IWF kunne have alvorlige økonomiske omkostninger for DVF. Således vil der blive indført kædeansvar, hvorved DVF vil kunne blive afkrævet en bøde på 5.000 USD – samt omkostninger til test og sagsbehandling - i tilfælde af en positiv dopingtest. Herudover vil/kan beløbet stige proportionelt med antal dopingovertrædelser i et kalenderår. IWF vil også have mulighed for en udelukkelse af det nationale forbund på min. 1 år.Dette kan have svære økonomiske implikationer for DVF og bestyrelsen diskuterede om strafansvaret kunne pålægges den enkelte dopingovertræder. I den forbindelse huskede flere, at DVF tilbage i start 0’erne havde lignende udfordringer og at der i den forbindelse var udarbejdet dopingkontrakt til underskrivelse af løftere. Tiltaget blev dog ret hurtigt skrottet, og HSM blev pålagt at kontakte daværende formand og forretningsfører John Mørch for at høre nærmere om dette.Bestyrelsen fandt dog også, at det var nødvendigt med en politisk dialog med Anti Doping DK for at diskutere situationen.

**288 Orientering fra formanden v/EJ*** EJ fortalte, at DIF næstformand Thomas Bach var blevet ansat som idrætschef i Københavns kommune. EJ havde på den baggrund været i kontakt med Thomas og hørt til muligheder for en afklaring af de – for DVF – urimelige vilkår for leje af Idrætshuset på Kbh. Ø. ved afholdelse af stævner. Thomas arbejder på at gøre denne leje billig for de daglige brugere af idrætsfaciliteter, mens eksterne brugere stadig skulle betale.
* EJ fortalte, at han selv og HSM igen havde været i kontakt med Team Danmark for at udarbejde skitse til et samarbejde med medfølgende støtte til DVF’s elitearbejde. Team Danmark havde endnu engang efterlyst en plan for, hvordan et samarbejde kunne se ud, som udgangspunkt for den videre diskussion. Dette havde ABN nu udarbejdet og EJ var derfor optimistisk og havde et begrundet håb om, at det vil være muligt at indhente en eller anden form for støtte i Team Danmark.

**289 DVF rep.møde 2018.*** Bestyrelsen konstituerede sig selv og kunne konstatere, at der stadig manglede en formand for Crossfittudvalget. HSM påpegede at tilbagemeldingen fra det afholdte Repræsentantskabsmøde 2018 den 14. april var at bestyrelsen opfordres til at kigge rundt efter egnet kandidat.
* Der havde ved Rep.mødet været en del ønsker og kommentarer til DVF’s terminslisten og til rækkefølgen af DVF stævner. Dette havde AC indarbejdet i oplæg, der kom til diskussion under pkt. 291.

**290 Breddeudvalg v/AC.*** AC kunne fortælle, at der var afholdt Ålholm Vægtløftningslejr i Kristi Himmelfartsferien. Lasse og Mikkel Andersen fra AK Viking havde været ansvarlig for lejren og den var blevet gennemført tilfredsstillende med 19 deltagere. Der er således planlagt en Ålholm Vægtløftningslejr i 2019 også i Kristi Himmelfartsferien og HSM blev derfor pålagt at påføre det terminslisten.
1. **Aktivitetsudvalg v/DL, AC og FP.**
* AC forelagde bestyrelsen enkelte ændringer til terminslisten på baggrund af de tilbagemeldinger, der var kommet ved DVF’s rep.møde 2018. Blandt andet vil DM Masters igen blive et selvstændigt arrangement og dermed adskilt fra DM Ungdom og Junior. Bestyrelsen var enig i ændringerne.Bestyrelsen diskuterede de øvrige bemærkninger, der var fremkommet til DVF’s afviklingsrækkefølge og EJ var herunder imod at lægge sig fast på, at de forskellige danske mesterskaber skulle følge en aldersrækkefølge med ungdom først, herefter junior så senior og til sidst masters.
* FP efterlyste melding på, hvordan klubtilskud skulle gives i fald to – eller flere – klubber går sammen om at afholde et DVF mesterskab. Skulle alle arrangerende klubber have gratis deltagelse samt 50 kr. for tilmeldte løftere, der ikke var deres egne eller hvad? Bestyrelsen anerkendte at det i givet fald kunne blive en tung omkostning for DVF, og man overvejede derfor forskellige muligheder såsom en beløbsgrænse på klubtilskud, maxgrænse for egne tilmeldinger mv. uden at komme til en endelig afgørelse. I stedet lagde man punktet i ”tænkeboks og punktet vil blive taget op ved næste bestyrelsesmøde.

**292 Eliteudvalg v/ABN*** ABN problematiserede, at han følte en uklarhed over, hvilke områder der henhørte under Eliteudvalget og hvilke områder der var forpligtet sig til i DVF’s strategiske spor vedr. Talent- og Elite, hvor FP står som tovholder. Han havde ikke ved udarbejdelsen af eliteudvalgsbudget for 2018 været opmærksom på, at de procesmål der lå i det strategiske spor evt. skulle inkorporeres i budgettet. Han manglede derfor information om, hvad der var aftalt og fandt heller ikke, at han var orienteret godt nok om ”arbejdsgruppens” arbejde med udarbejdelse af div. processer og mål i sporet.FP påpegede, at de opgaver der lå i det strategiske spor vedr. Talent- og elite var centreret omkring de yngre og dem fra anden række, der med lidt kærlig pleje måske kunne løfte sig ind i landsholdstruppen. Han mente derfor ikke at opgaverne overlappede hinanden og bestyrelsen forsikrede generelt ABN om, at de opgaver og den økonomi, der var listet i Eliteudvalgets budget henhørte under ABN. ABN ville dog gerne informeres bedre om de aftaler, der var indgået med DIF og HSM blev pålagt at fremsende den samlede med samarbejdsaftale med DIF om strategiske spor for DVF.EJ påpegede dog, at det endelige ansvar for Elitearbejdet måtte ligge i bestyrelsen og mente derfor kun det var godt, hvis der kom flere ind i arbejdet med - og omkring - den danske vægtløftningselite. EJ fandt således, at Eliteudvalget fremover burde bestå af flere medlemmer end blot formanden.ABN svarede, at det var mere end svært at få nogen til at forpligte sig til udvalgsarbejdet men, at han altid var tilgængelig og lydhør for trænere, der havde lyst til at gøre en indsats. Han fandt at Eliteudvalget havde en helt flad struktur, og han pointerede, at han i arbejdet lagde vægt på en dialog med både løftere og klubtrænere ved de landsholdsamlinger, der blev afviklet.
* ABN fremlagde et plan for en dansk OL deltagelse i 2020 i Tokyo, Japan. Satsningen på et sådan projekt kom nu, da der pt. tegner sig en lang mere realistisk mulighed end længe set, bl.a. på baggrund af, at flere af de store nationer er pålagt karantæner og det forstærkede arbejde henimod en bedre dopingkontrol. Dette havde bl.a. medført, at den udmelding om kvalifikation til OL der nu var kommet indebærer individuel kvalifikation ligesom der er grænser for antal løftere fra hver nation.Planen vil betyde, at de relevante klubber skal engageres i projektet og de skal tages i ed for evt. at understøtte tiltage økonomisk. Ligeså skal der overvejes, hvordan der kan skaffes økonomi gennem sponsorstøtte til de løftere, der i givet fald vil indgå i projektet.ABN pointerede at et evt. projekt for at få dansk deltagelse ved OL 2020 på ingen måde må gå ud over det øvrige elitearbejde. Det er således vigtig, at der skaffes økonomi til projektet udenom det allerede fastlagte budget for Eliteudvalget.bestyrelsen var enig i, at den mulighed for en dansk OL deltagelse, der var opstået var værd at forfølge, og kunne således støtte op bag den fremlagte plan, og HSM blev pålagt at kontakte Team Danmark for at aftale møde vedr. et evt. samarbejde om planen.
* ABN oplyste, at Omed Alam var tilmeldt VM Junior 2018 den 7.14. juli i Tasjkent, Usbekistan. FP vil fungere som træner på turen.
* Til EM U15/U17 er der udtaget 3 løftere. Som træner på turen er Amanda Simonsen fra Bagsværd VK udtaget, og ABN vil afholde møde med Amanda for at gennemgå de praktiske udfordringer ved et sådant stævne.

**293 PR-Udvalg /AC.*** Ved DVF’s rep.møde 2018 havde Simon Darville (Bagsværd VK) afleveret beretning fra PR-udvalget, og bestyrelsen var i den forbindelse blevet opfordret til, at forhøre sig om Simon var indstillet på at indtræde som formand for DVF’s PR-udvalg. AC forklarede, at Simon selv havde givet udtryk for, at han gerne ville lave enkelte pr-opgaver for DVF, primært på Facebook men ikke indgå i noget egentlig udvalgsarbejdeAC vil tage en dialog med Simon for at høre status.ABN opfordrede til, at DVF’s ansatte var mere opsøgende overfor promovering og debat på de sociale medier, her specielt Facebook.

**294 Strategiplan for DVF v/AC og HSM.*** AC fortalte, at der er afviklet de første klubbesøg med henblik på at præsentere de aftalte strategiske spor og vende mulighederne for samarbejde. Det foregik i Aarhus, hvor 4 klubber var inviteret. Til mødet var Aarhus AK og VL 8600 mødt frem, og de havde givet udtryk for stor tilfredshed med, at DVF kom ud til klubberne. De kunne godt ønske en tættere kontakt og AC havde derfor opfordret dem til at tage kontakt til DVF’s kontor så snart de havde en forespørgsel, ide eller andet.
* HSM præsenterede muligheden for at tilgå DIF’s E-læringsplatform, der gav mulighed for, at gennemføre hele eller dele af DVF’s uddannelser som hjemmeopgaver på computer. Specielt ifht. de nye uddannelse, der er lagt op til i de strategiske spor var dette evt. relevant. Adgang til platformen vil koste en engangsudgift på kr. 10.000,- samt et årligt abonnement på kr. 6.000,-. Herudover skal der i givet fald lægges arbejdstimer i udarbejdelsen af materiale/videoer.Bestyrelsen kunne godt se mulighederne men fandt ikke, at DVF på nuværende tidspunkt havde økonomi til at tilkøbe platformen og udarbejde de nødvendige videoer til brug ved uddannelser på nettet.

**295 DVF bestyrelsesmøder v/ HSM.*** Bestyrelsen besluttede sig for følgende møderække frem til DVF’s rep.møde 2019 den 11. maj;Tirsdag den 4. sept. 2018Tirsdag den 27. nov. 2018 Tirsdag den 15. jan. 2019Tirsdag den 26. feb. 2019Tirsdag den 9. apr. 2019HSM vil påføre datoerne i Terminslisten.

**295 Kommende stævner.*** ***DM Hold Finale den 26. maj i København Ø.***

EJ, AC og ABN deltager!HSM blev pålagt at promovere for stævnet på hjemmeside og FacebookABN kritiserede beslutningen om ikke at streame fra stævnet. Han fandt, at det netop var dette mesterskab sammen med DM Senior, der var de mest relevante at får vist/promoveret. EJ svarede, at det ikke havde været muligt at finde sponsorere til at dække en streaming på trods af, at han selv og Zibrasport havde været opsøgende. FP vil gerne følge op på jagten på sponsorer til fremtidige streaminger, såfremt lejligheden bød sig.* ***DM 5-kamp den 9.-10. juni i Kastrup.***

AC, EJ deltager og ABN vil være tilstede som træner for IK 99.* ***Øst/Vest B-mesterskab den 11. aug.***Der er endnu ikke fundet arrangør af Øst B-mesterskabet!VL 8600 (i Silkeborg) har tilbudt at afholde Vest B-mesterskabet såfremt det kunne rykkes til den 18. aug., hvilket bestyrelsen godtog.AC vil således deltage i begge stævner, og der påtænkes, at afvikle kursus i stævnestyring ved begge mesterskaber.

**296 Evt.**Der var intet til punktet**Næste bestyrelsesmøde:** Lørdag den 4. sept. 2018 kl. 17.00 i Idrættens Hus, Brøndby. Ref. Henrik Schou Madsen | HSMHSMHSMHSMHSMHSMHSMACEJABNAC |